23.5.2022.
HR
Službeni list Europske unije
L 144/65
Ta opcija izračuna primjenjuje se: (i) s podacima iz prethodnog inventara boca ako su prethodni i trenutačni inventar boca usporedivi, što podrazumijeva istu kategoriju proizvoda, slične značajke boca (npr. veličina), usporedive sustave povrata (npr. metode prikupljanja, ista potrošačka skupina i prodajni kanali) itd.; (ii) s podacima iz trenutačnog inventara boca ako su dostupne buduće procjene/ekstrapolacije za i. kupnju boca, ii. prodane količine i iii.
životni vijek inventara boca.
Podaci su specifični za lanac opskrbe i verificiraju se u postupku verifikacije i validacije, uključujući obrazloženje za odabir metode.
Opcija „b”: ako se ne prate stvarni podaci, izračun se djelomično temelji na pretpostavkama.
Budući da se donose pretpostavke, ta je opcija manje točna i stoga se primjenjuju konzervativne/sigurne procjene.
Potrebni su sljedeći podaci: 1. prosječan broj rotacija jedne boce (ako se ne razbije) u jednoj kalendarskoj godini.
Jedna petlja sastoji se od punjenja, isporuke, uporabe i povrata poduzeću za pranje (#Rot); 2. procijenjeni životni vijek inventara boca (LT, u godinama); 3. prosječni postotak gubitka po rotaciji.
To se odnosi na zbroj gubitaka u fazi potrošnje i odbačenih boca u postrojenjima za punjenje (%Los).
Ta opcija izračuna upotrebljava se ako opcija „a” nije primjenjiva (npr. prethodni inventar ne može poslužiti kao referentna vrijednost).
Korišteni podaci verificiraju se u postupku verifikacije i validacije, uključujući razlog za odabir između opcije „a” i opcije „b”.
4.4.9.4.
P r o s je č n e s t o p e p o n o v n e u p o ra b e z a i n v e n t a re u vl a s n i š t v u p o d u z e ć a U studijama PEF-a u čijem su opsegu inventari ambalaže za višekratnu uporabu u vlasništvu poduzeća upotrebljavaju se stope ponovne uporabe specifične za poduzeće, izračunane pomoću pravila navedenih u odjeljku 4.4.9.3.
4.4.9.5.
P r o s je č n e s t o p e p o n o v n e u p o ra b e z a i n v e n t a re k o j i m a u p ra vl j a j u t r e ć e s t ra n e U studijama PEF-a u čijem su opsegu inventari ambalaže za višekratnu uporabu kojima upravljaju treće strane upotrebljavaju se sljedeće stope ponovne uporabe, osim ako su dostupni kvalitetniji podaci: a) staklene boce: 30 putovanja za pivo i vodu, 5 putovanja za vino (33); b) plastični sanduci za boce: 30 putovanja (34); c) plastične palete: 50 putovanja (Nederlands Instituut voor Bouwbiologie en Ecologie, 2014.)
(35); d) drvene palete: 25 putovanja (Nederlands Instituut voor Bouwbiologie en Ecologie, 2014.) (36).
Korisnik metode mjerenja PEF-a može upotrebljavati druge vrijednosti ako su opravdane i ako se navedu izvori podataka.
(33) Pretpostavka koja se temelji na sustavu monopola u Finskoj.
http://ec.europa.eu/environment/waste/studies/packaging/finland.pdf (34) Tehnička aproksimacija jer nije pronađen izvor podataka.
Tehničkim specifikacijama jamči se životni vijek od 10 godina.
Kao prva aproksimacija uzima se povrat tri puta godišnje (od dva do četiri).
(35) Naveden je manje konzervativan broj.
(36) Polovina plastičnih paleta navedena je kao aproksimacija.